היינריך הופמן

ד"ר הַיינְרִיך הוֹפְמַן (בגרמנית: Heinrich Hoffmann; ‏13 ביוני 1809 - 20 בספטמבר 1894) היה סופר ורופא גרמני. ספרו הנודע ביותר הוא יהושע הפרוע. הופמן נולד בפרנקפורט. בשנת 1829 החל את לימודי הרפואה באוניברסיטת היידלברג, ובשנת 1833 קיבל את תואר הדוקטור. הופמן ייסד בפרנקפורט, יחד עם רופא עמית, מרפאה רב-תחומית לעניים. רבים מהמטופלים היו ילדים שאליהם נקשר הופמן במיוחד. בשנת 1840, נשא הופמן לאשה את תרזה דונר, בתו של סוחר עשיר. שנה לאחר מכן נולד בנו בכורו, קארל (1841–1868). בשבוע חג-המולד 1844 יצאתי העירה לקנות בחנויות פרנקפורט מתנת-חג לבני בן השלוש. ביקשתי לקנות ספר-תמונות שיהנה אותו, אך מה מצאתי על המדפים? מעשיות ארוכות, סיפורים אוויליים ומשעממים, ציורים טיפשיים, מעשיות-מוסר שמתחילות ומסתיימות בהטפות ובתוכחות כגון 'הילד הטוב חייב להיות דובר-אמת', 'ילדים חייבים לשמור על נקיונם' וכו'. ככל שהוספתי לבחון ספרים אלה, כך איבדתי יותר ויותר את סבלנותי. ילד אינו משפר את התנהגותו באמצעות דיבורים מופשטים. סיפור אחד בנוסח 'היה היה' ישפיע עליו יותר מאלף אזהרות. — שטרובלפטר-הופמן מספר על חייו, 1926 לבסוף החליט הופמן להוציא את הספר יהושע הפרוע (Der Struwwelpeter), כשמהדורתו הראשונה יצאה בשנת 1845 תחת הכותרת מעשיות עליזות ותמונות מבדחות, עם לוחות צבעוניים יפים, לילדים מגיל שלוש עד שש שנים, מאת חרזן-שופע אוהב ילדים. הספר זכה להצלחה, נוספו לו סיפורים נוספים והוא זכה לתרגומים נוספים - אנגלית (1848), צרפתית (1860), דנית, שוודית, הולנדית ורוסית. במהלך חייו של הופמן הודפסו ברחבי העולם כאלף מהדורות, הספר תורגם לשפות רבות ובהן עברית ויידיש, ובשפה הגרמנית הופע הספר בחמישים דיאלקטים. בין המתרגמים לאנגלית היה הסופר מארק טוויין אשר תרגם את הספר כאשר שהה עם משפחתו בברלין, והגיש אותו כמתנת-חג-מולד לבנותיו (בדומה למתנת-החג של הופמן לבנו). הספר מתקבל כיום, וגם בזמנו של הופמן, כספר משעשע, וגיבור הספר, שטרובלפטר הפך שם נרדף לילד שונא סדר וניקיון - ילד בגיל הסרבנות, ה"דווקא" וה"לא רוצה". בשנת 1851 התמנה לרופא האחראי במוסד לילדים חולי רוח וחולי נפילה בפרנקפורט. עקב מצב המבנה ושיטות הטיפול הגרועות במקום, החליט הופמן לבנות בניין חדש ולשנות את שיטות הטיפול במוסד. הופמן המשיך בכתיבה וברפואה, עד שפרש לגמלאות בשנת 1888. שנה לאחר מכן החל לכתוב את זכרונותיו, אשר התפרסמו על ידי נכדו בשנת 1926. הופמן נפטר בפרנקפורט ב-20 בספטמבר 1894. שטרובלפטר או מעשיות עליזות וציורים מבדחים (1844. תר' לילי צדק בשם יהושע הפרוע, 1940; אורי סלע בשם יפתח המלוכלך, 1975; אוריאל אופק בשם שוע הפרוע, 1985) – ספרו הידוע ביותר. המלך מפצח-האגוזים וריינהולד העני (1851) – מעשה בבן-עניים, המקבל מתנה ממלאך-החלומות. בסטיאן העצלן (1854) – מעשה בילד שונא-לימוד, הבורח מן הכיתה ומוחזר אליה על ידי אותיות האלף-בית. בשמיים ובארץ (1857) – קובץ מעשיות מחורזות בנוסח שטרובלפטר. הנסיך גרינוואלד, פנינה העדינה וחמורה האהוב (1871) – חמור מכונף מטיס נערה המדמה עצמה לנסיכה אל היער, שם היא נאלצת לחטוב עצים. ביקור אצל גברת שמש (1924. יצא אחרי מותו) – קובץ סיפורים מאוירים. יהודה אטלס, "היינריך הופמן: פתאום ביום בהיר צעק: "איני אוכל היום מרק!", בספר ילדים גדולים (כרך 3, עמ' 24-7), הוצאת ידיעות אחרונות, 2003. מדיה וקבצים בנושא היינריך הופמן בוויקישיתוף כתבי היינריך הופמן בפרויקט בן-יהודה היינריך הופמן, באתר "Find a Grave" (באנגלית) היינריך הופמן, באתר אנציקלופדיה בריטניקה (באנגלית) כתבי היינריך הופמן בפרויקט גוטנברג (באנגלית) הינריך הופמן (1809-1894), דף שער בספרייה הלאומית היינריך הופמן, במסד הנתונים הקולנועיים IMDb (באנגלית) היינריך הופמן, באתר MusicBrainz (באנגלית) היינריך הופמן, באתר Discogs (באנגלית)